ถ้าไม่เชี่ยวชาญการลงทุนกองทุนรวมช่วยคุณได้
บทความในครั้งก่อนได้สร้างแรงบันดาลใจให้กับหลายๆ คนเกี่ยวกับการบริหารเงินให้งอกเงยผ่านการลงทุน โดยหยิบตัวอย่างการลงทุนจากข้อมูลจริงของการลงทุนในตราสารหนี้ หุ้น ทองคำ และการฝากเงินมาแสดงเป็นตัวอย่างง่ายๆ ซึ่งทำให้ได้เรียนรู้จากประสบการณ์ที่ผ่านมา ว่า หาก &#8220;รู้จักการลงทุนมากกว่าการออม ในระยะยาวคุณจะได้มากกว่า&#8221; ก็ดีใจนะครับที่เป็นการเปิดมุมมองให้หลายๆ ท่าน ให้อยากรู้จักช่องทางการลงทุนต่างๆ ให้อยากรู้จักแบ่งเงินเพื่อการลงทุน ให้อยากรู้จักวางแผนบริหารเงินให้งอกเงยในระยะยาว หลายท่านก็สอบถามกันเข้ามาเพิ่ม ว่า &#8220;พี่ไม่รู้จักการลงทุนเลย อย่างเช่นการเล่นหุ้นพี่ก็ไม่รู้จะเล่นหุ้นตัวไหนดี จะซื้อจะขายยังไง ทองคำก็มีนะ แต่ซื้อแบบเป็นเครื่องประดับแหวน สร้อย กำไลซะมากกว่า แล้วพี่จะลงทุนอย่างไร???&#8221;
29 พ.ย. 2555

บทความในครั้งก่อนได้สร้างแรงบันดาลใจให้กับหลายๆ คนเกี่ยวกับการบริหารเงินให้งอกเงยผ่านการลงทุน โดยหยิบตัวอย่างการลงทุนจากข้อมูลจริงของการลงทุนในตราสารหนี้ หุ้น ทองคำ และการฝากเงินมาแสดงเป็นตัวอย่างง่ายๆ ซึ่งทำให้ได้เรียนรู้จากประสบการณ์ที่ผ่านมา ว่า หาก “รู้จักการลงทุนมากกว่าการออม ในระยะยาวคุณจะได้มากกว่า” ก็ดีใจนะครับที่เป็นการเปิดมุมมองให้หลายๆ ท่าน ให้อยากรู้จักช่องทางการลงทุนต่างๆ ให้อยากรู้จักแบ่งเงินเพื่อการลงทุน ให้อยากรู้จักวางแผนบริหารเงินให้งอกเงยในระยะยาว หลายท่านก็สอบถามกันเข้ามาเพิ่ม ว่า “พี่ไม่รู้จักการลงทุนเลย อย่างเช่นการเล่นหุ้นพี่ก็ไม่รู้จะเล่นหุ้นตัวไหนดี จะซื้อจะขายยังไง ทองคำก็มีนะ แต่ซื้อแบบเป็นเครื่องประดับแหวน สร้อย กำไลซะมากกว่า แล้วพี่จะลงทุนอย่างไร???” 
จะบอกให้เริ่มต้นจากการวิเคราะห์ปัจจัยพื้นฐานของหุ้น ดูมูลค่าทางบัญชี ศึกษากราฟวิเคราะห์หุ้นโดยใช้เครื่องมือทางเทคนิคต่างๆ ดูภาพใหญ่ทั้งเศรษฐกิจในประเทศ เศรษฐกิจในภูมิภาค และเศรษฐกิจโลก ว่า กระทบต่อการลงทุนอย่างไร แล้วค่อยหาจังหวะในการเข้าซื้อหรือขาย
อืมก็คิดๆ ดูแล้ว หากจะแนะนำแบบข้างต้น ดูจะเป็นการเริ่มต้นที่เข้มไปหน่อย ถ้าจะให้เปรียบเทียบก็อาจเหมือนการดื่มกาแฟ ที่บางคนไม่เคยดื่มเลย หรือดื่มแบบบางๆ อ่อนๆ พอดื่มเข้าไปแบบเข้มๆ เล่นเอามึนๆ บางคนถึงกับมือสั่น หนักๆ หน่อยถึงกับใจสั่นกันเลยทีเดียว ซึ่งก็ทำให้หลายๆ คน ไม่ชอบดื่มกาแฟ หรือไม่ดื่มกันไปเลย 
ถ้างั้นเอาแบบเบาๆ มาเริ่มจากการลงทุนแบบที่มีคนมาช่วยดูข้อมูลที่ยากๆ เยอะๆ และเฝ้าดูจังหวะการลงทุนให้เราน่าจะดีกว่า กับตัวช่วยการลงทุน “ถ้าไม่เชี่ยวชาญการลงทุน กองทุนรวมช่วยคุณได้”
กองทุนรวมช่วยคุณได้อย่างไร??? เปิดใจดูกันครับ
ใครบ้างอยากมีเวลาเพิ่มขึ้นโปรดยกมือขึ้น คนทุกคนมีเวลาจำกัดอย่างมากวันหนึ่งไม่เกิน 24 ชั่วโมง ไหนต้องทำงานของตนเอง มีเวลาให้กับครอบครัว สังสรรค์กับเพื่อนฝูง เวลาในการเดินทาง และการใช้แวลาต่างๆ มากมายของแต่ละคน แม้จะจัดสรรเวลาได้อย่างดีแค่ไหนก็อาจไม่เพียงพอ และไม่แนะนำให้เบียดเบียนเวลาในการพักผ่อนนอนหลับ เรื่องการลงทุนก็เช่นเดียวกัน หากจะเรียนรู้เองอย่างละเอียด ลงทุนเองทั้งหมดก็เป็นเรื่องที่ดีที่ทำได้ จะใช้เวลามากน้อยแค่ไหนก็คงแล้วแต่การเรียนรู้ของแต่ละคน แต่จะดีกว่าไหมหากเวลาในส่วนนี้มีคนมาช่วยดูแลให้และทำให้เรามีเวลาไปทำส่วนอื่น ผู้จัดการกองทุนรวมจะใช้เวลาแทนเราในการติดตามภาวะเศรษฐกิจ ภาวะการลงทุน วิเคราะห์ว่าจะลงทุนอะไรดี ควรเข้าลงทุนหรือออกจากการลงทุนช่วงไหน เข้าใจกันง่ายๆ อย่างนี้ครับ หน้าที่ผู้จัดการกองทุนรวมคือบริหารจัดการเงินลงทุนให้งอกเงยภายใต้สถานะการณ์ต่างๆ อย่างเหมาะสม (ความเสี่ยงที่เหมาะสม)
คนส่วนใหญ่มีเงินลงทุนจำกัด และแม้แต่คนที่มีเงินลงทุนมหาศาลยังต้องมีการจัดสรรเงินลงทุนอย่างเหมาะสมให้มีการกระจายการลงทุนไปในสินทรัพย์ต่างๆ เพื่อ เผื่อเหลือ เผื่อขาด วันดี คืนร้าย สินทรัพย์หนึ่งราคาตก แต่อีกสินทรัพย์หนึ่งราคาขึ้นหรือราคาไม่ตก ก็จะได้ช่วยให้มูลค่าเงินลงทุนโดยรวมไม่ผันผวนนัก ผมก็เป็นคนหนึ่งที่มีเงินลงทุนจำกัด ครั้งจะลงทุนเองในสินทรัพย์ทุกประเภทก็ทำได้ยาก หรือจะไปลงทุนในประเทศต่างๆ ทั่วโลก เงินก็มีไม่มากพอจะทำได้อย่างนั้น แต่การลงทุนในกองทุนรวมใช้เงินลงทุนน้อยหลักพันบาทเท่านั้น แต่เมื่อรวมกับเงินลงทุนของผู้ลงทุนรายอื่นๆ กลายเป็นเงินก้อนใหญ่ก็สามารถกระจายการลงทุนได้ และมากกว่านั้นเงินก้อนใหญ่ยังแฝงมาด้วยอำนาจในการต่อลองราคาที่ทำให้กองทุนได้รับอัตราดอกเบี้ยและ/หรือราคาของสินทรัพย์ที่ลงทุนดีกว่านักลงทุนรายย่อย
ความหลากหลายของกองทุนรวมตอบโจทย์การลงทุนของแต่ละคน คนที่กลัวเหลือเกินกับการลงทุน ทั้งชีวิตที่ผ่ามมามีแต่ฝากเงิน ลองเริ่มดูไหมครับกับกองทุนรวมตลาดเงิน (Money Market Fund) มีความเสี่ยงต่ำสุดให้ผลตอบแทนเทียบเคียงการฝากเงินหรือมากกว่าเล็กน้อยด้วยซ้ำ หรือบางคนต้องการเพิ่มผลตอบแทนมากขึ้นโดยรับได้กับความเสี่ยงที่เพิ่มขึ้นอีกเล็กน้อย กองทุนรวมตราสารหนี้ (Fixed Income Fund) ก็ตอบโจทย์ได้ หรือต้องการผลตอบแทนมากกว่าเงินเฟ้อในระยะยาวแต่ต้องรับได้กับความเสี่ยงในระยะสั้นที่ผันผวน กองทุนรวมผสม (MixedFund) กองทุนรวมหุ้น (Equity Fund) ก็เลือกได้ นอกจากนี้ยังมีการลงทุนทางเลือกอย่างกองทุนรวมอสังหาริมทรัพย์ (Property Fund) หรือกองทุนรวมทองคำ (Gold Fund) หรือกองทุนรวมน้ำมัน (Oil Fund) ให้เลือกลงทุนอีก หรือต้องการกระจายลงทุนไปทั่วโลก กองทุนรวมที่ลงทุนในต่างประเทศ (Foreign investment Fund) ก็มีให้เลือก
ผลประโยชน์ส่วนเพิ่มที่ได้รับจากภาครัฐ ภาครัฐสนับสนุนอยากให้ทุกคนมีการลงทุนเพื่อให้เงินงอกเงย และที่สำคัญมีเงินมากพอที่จะใช้จ่ายเมื่อยามเกษียนอายุ ดังนั้นนอกเหนือจากผลกำไรที่เกิดขึ้นจากการลงทุนที่ผู้ลงทุนจะได้รับกำไรจากการลงทุนนี้ไม่ต้องเสียภาษี และหากเป็นการลงทุนแบบระยะยาวที่ได้รับการสนับสนุนจากภาครัฐเพิ่มเติม โดยเงินค่าซื้อกองทุนไม่ต้องนำไปรวมคำนวณเพื่อเสียภาษีก็มีอีกด้วย อย่างเช่น เงินค่าซื้อกองทุนรวมเพื่อการเลี้ยงชีพ (Retirement Mutual Fund : RMF) และกองทุนรวมหุ้นระยะยาว (Long Term Equity Fund : LTF) โดยผู้ลงทุนเพียงลงทุนให้ถูกต้องตามเงื่อนไขการลงทุนเท่านั้น เงื่อนไขก็ไม่ยากครับ ศึกษาข้อมูลเพิ่มเติมได้เอง หรือสอบถามจากผู้แนะนำการลงทุน หรือสอบถามมาที่สมาคมก็ได้ทั้งสิ้น
ทีนี้ หากคุณเป็นหนึ่งคนที่ไม่เชี่ยวชาญการลงทุน พอรู้พอเปิดใจรับฟังข้อมูลอย่างนี้ พร้อมแล้วหรือไม่ครับที่จะลงทุนในกองทุนรวม